Die jaar 1984 was 'n skrikkeljaar wat volgens die Gregoriaanse kalender op 'n Sondag begin het. Dit was die 84ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 1 Januarie – Broenei word van die Verenigde Koninkryk onafhanklik. 8 Januarie – Broenei sluit by die ASEAN aan. 14-20 Januarie – Die derde Paralimpiese Winterspele word in Innsbruck, Oostenryk, aangebied. 19 Januarie – Die Standerbende beroof drie banke in minder as ’n uur in Johannesburg se middestad. 8-19 Februarie – Die 14de Olimpiese Winterspele word in Sarajevo, Joego-Slawië, aangebied. 15 Maart – Die Koeberg-kernkragsentrale in die Wes-Kaap bereik sy kritiese fase en op 4 April wek die kernreaktor die eerste keer elektrisiteit op. 16 Maart – Die Verdrag van Nkomati word gesluit tussen die kommunistiese Frelimo-regering van Mosambiek en die apartheidsregering van Suid-Afrika. 7 April – Die Suid-Afrikaanse Grand Prix vind plaas. 24 April – Apple Computer stel die Apple draagbare rekenaar bekend. 17-30 Junie – Die eerste deel van die sewende Paralimpiese Somerspele word in New York Stad, Verenigde State van Amerika, aangebied.